Monumento al juna Zamenhof

eta|La monumento vide al la urbodomo. Sur la pavimo videblas literoj
Monumento al juna Zamenhof () estas monumento en Bjalistoko ĉe la strato Zamenhof. Ĝi prezentas L. L. Zamenhof kiel junulon, en la aĝo, en kiu li loĝis en la urbo.

 Historia fono 
L. L. Zamenhof naskiĝis en Bjalistoko kaj loĝis en familia domo ĉe tiama strato Verda 6, kiu de 1919 havas la nomon Zamenhof. La domo troviĝis je kelkcentmetra distanco de la ĉefa placo, kies diverslingva homamaso donis inspiron al la onta iniciatinto de Esperanto.

 Konkurso 
En 2017 kadre de la Civitana Buĝeto, en kiu la loĝantoj povas proponi projektojn financotajn en la skalo kvartala aŭ urba, unu el la elektitaj projektoj estis konstruo de ĉi tiu monumento. La  la urbestro de Bjalistoko Tadeusz Truskolaski anoncis konkurson por prilaboro de projekta koncepto de la monumento sur la strato Zamenhof apud la ĉefa foirplaco (Rynek Kościuszki). La 29-an de novembro la konkursa ĵurio aljuĝis la unuan premion de 14 mil zlotoj al projekto de Katarzyna kaj Ryszard Piotrowski.

La aŭtoroj tiel klarigis sian verkon:

 Monumento 
La elektita projekto, realigita poste de Ryszard Piotrowski, estas latuna statuo alta je 1,45 m, kiu prezentas dekkelkjaran Zamenhof kun libro en la maldekstra mano. Ĉirkaŭ li, inter pavimeroj, troviĝas disĵetitaj metalaj literoj de la alfabetoj latina, cirila kaj hebrea, al kiuj la persono rigardas. Antaŭ la statuo kuŝas memortabulo kun la pollingva teksto:

La statuon solene malkovris la urbestro de Bjalistoko Tadeusz Truskolaski dum solenaĵoj organizitaj de Bjalistoka Esperanto-Societo la  okaze de la 102-a datreveno de la morto de LLZ, kun ĉeesto de bjalistokanoj kaj esperantistoj.

 Vidu ankaŭ 
 Monumento al L. L. Zamenhof en Bjalistoko

 Referencoj 

Zamenhof
Kategorio:Zamenhof/Esperanto-Objektoj
Kategorio:Verkoj de 2019
Kategorio:Esperanto-movado en Bjalistoko
Kategorio:Vizitindaĵoj en Bjalistoko
Kategorio:Esperanto en 2019